cyanic-selkie/wikianc huggingface dataset:
Papyruskilder til Det nye testamente
Disse ni papyruskilder bestod kun av fragmenter, med unntak av 15, som bestod av et helt papyrusblad. I løpet af det 20. århundre oppdaget man de tidligst kjente fragmenter av manuskripter til Det nye testamente. Kenyon kjente i 1912 til 14 papyrustekster. Aland kjente i sin første utgave av Kurzgefasste... i 1963 til 76 nummererte papyruskilder. I 1989 var det 96 kjente papyruskilder og i 2008 var det 124. Antallet er senere steget til 127 kjente papyruskilder.
Der er blitet gjort oppdagelser av komplette manuskripter, som har tillatt forskere å undersøke den tekstuelle struktur i disse tidlige manuskripter.
Ikke alle manuskripter er utelukkende rene nytestamentlige tekster: 59, 60, 63, 80 Her er også tekster med kommentar; 2, ³, og 44 og lektionarier; 50, 55, og 78 og talismans; og 42, 10, 12, 42, 43, 62, and 99 tilhører forskjellige andre tekster, som for eksempel writing scraps, ordlister eller sanger.
Alle papyruser er sitert i Nestle-Alands Novum Testamentum Graece.
Fordeling basert på innhold
Note: Med tidlige manuskripter er ment skrifter fra det 4. århundre eller tidligere. Halvparten av papyruskilderne er tidlige. Noen av manuskriptene inneholder tekst fra mer enn én bok i Det nye testamente, numrene er således ikke i direkte overensstemmelse med antallet av det totale numre av manuskripter.
Kustaa Pihlajamäki
Kustaa Pihlajamäki (født 7. april 1902 død 10. februar 1944) var en finsk bryter som deltok i flere olympiske leker, 1924 i Paris, 1928 i  Amsterdam og 1936 i  Berlin.
Pihlajamäki ble olympisk mester under OL 1924 i Paris. Han vant den letteste vektklassen, bantamvekt opp til 56,0 kg, i fristil. I finalen beseiret han sin landsmann Kaarlo Mäkinen. Fire år senere, under OL 1928 i Amsterdam kom han på andreplass i bryting fri stil i fjærvekt. Åtte år senere, under OL 1936 i Berlin, vant Pihlajamäki sin andre olympiske gullmedalje. Han vant tittelen i bryting fristil i vektklassen fjærvekt.
Ô
Ô og ô (O med cirkumfleks) er en bokstav som benyttes på flere språk. På norsk brukes den for å skille homonymer fra hverandre, for eksempel for å skille fôr fra for. Cirkumfleksen brukes ofte i et ord der lyder har falt bort: I det forestående eksempelet kan man si at cirkumfleksen har erstattet ð i det norrøne fóðr.
På vietnamesisk er ô den syttende bokstaven i alfabetet, mellom o og ơ, cirkumfleksen markerer at o-en skal uttales trangere [o] enn o uten cirkumfleks som uttales mer åpent [ɔ]. Ô kan på vietnamesisk kombineres med de fem vietnamesiske tonemerkene.
I Unicode kodes ô som U+00D4 (Ô) og U+00F4 (ô). Unicode-koder for ô med de vietnamesiske tonemerkene er oppgitt i tabellen under.
NM i roing 1997
NM i roing 1997 ble arrangert på Årungen 21. september 1997. Kongepokalvinnere ble Stavanger Roklub (dobbeltsculler med Kjetil Undset og Steffen Skår Størseth) og Drammen Roklubb (singlesculler med Kristine Bjerknes).
Kjetil Flatnese
Kjetil Flatnese (norrøn:Ketil flatnefr) var en norsk herse som levde på midten av 800-tallet. Han eide land i den nordlige delen av Norge, men vi vet ikke sikkert hvor.
Kjetil er kjent som vikinghøvding aktiv på De britiske øyer. Han erobret Hebridene og Man. Noen kilder refererer til ham som «kongen av Sudrøyene», men det finnes ikke bevis for at han selv tok kongenavn. Han hadde blitt utpekt til å herske over disse øyene på vegne av Harald Hårfagre, men da han unnlot å betale skatt ble han erklært fredløs. Mesteparten av hans familie emigrerte etter hvert til Island.
Kjetil kan være identisk med den norrøne høvdingen Caittil Find (Kjetil den lyse) som opptrer i irske annaler.
Kjetil er omtalt i Laksdøla saga, Sagaen om Øyrbyggjene og Eirik Raudes saga. Detaljer om hans ættelinje og familie finnes i Landnåmabok.
MorphOS
Målet til MorphOS er å etterlikne AmigaOS så mye som mulig, men MorphOS er ikke binærkompatibelt med AmigaOS. EFIKA Open Client og Apple Macintosh kan også kjøre MorphOS
Folkehøgskoler i Danmark
Dette er en liste over folkehøgskoler i Danmark i 2009. Den første danske folkehøgskolen som ble opprettet var Rødding i Nordslesvig i 1844 etter initiativ fra N.F.S. Grundtvig. På den tiden var det stor diskusjon om områdets tilhørighet til Danmark, og i tillegg til å være et ledd i kampen for opplysning og det danske språket, var plasseringen av skolen viktig for å demme opp for tyske krav på regionen.
Danmark har i dag 79 folkehøgskoler som hvert år tar imot mellom 5 000 og 7 000 elever på del- og helårskurs.
Scandic Helsfyr
Scandic Helsfyr er et norsk hotell i Oslo som tilhører Scandic Hotels. Det ligger sentralt plassert på Helsfyr i nærheten av Vålerenga Fotball sin hjemmebane Intility Arena, Vallhall og Valle Hovin stadion.
Hotellet er under utbygging og har i dag 253 rom. Etter utbyggingen vil det ha 450 rom og være Oslos 5. største hotell og Scandics største hotell i Norge.
Vishnu Vaman Shirwadkar
Vishnu Vaman Shirwadkar (født 27. februar 1912 i Pune i Maharashtra i Britisk India, død 10. mars 1999 i Nashik i Maharashtra), populært kjent under pseudonymet Kusumāgraj var en kjent poet, dramatiker, forfatter, novellist og humanist.
Liv og virke
Shirvidkat tilhørte høykasten Deshastha Brahmin, en subkaste representert i Maharashtra og i det nordlige Karnataka. I en alder av 20 år deltok Shirwadkar på en ikkevoldelig motstandsmarsj – kalt satyagraha – for å vise sin støtte og for å overbevisende en gruppe prester som hadde ansvaret for et lokal fremtredende tempel i Nashik, at de skulle gi gratis adgang til tempelet til folk som tilhørte det undertrykte Harijan-samfunnet. Den siste tiden hadde disse prestene ikke tillatt adgang til tempel for dem som var langt nede på det hinduistiske kastesystemet. Gjennom hele sitt liv skulle han enten delta i eller lede mange bevegelser i hjembyen Nasik for å motvirke en eller annen form for sosial eller politisk urettferdighet.
I tyveårene fikk han utgitt sin første diktsamling og han skrev et manus for en mytologisk film, Sati Sulochana, hvor han også opptrådte som skuespiller. Han har også jobbet innen journalistikk for stund, før han kom tilbake til poesien som var hans bærebjelke. 1942 ble et vendepunkt i karrieren til Kusumagraj da han publiserte en stor samling av poesi.
Spondylidini
Spondylidini er en gruppe av biller som tilhører familien trebukker (Cerambycidae). De kan kjennes på brun eller svart farge, forholdsvis korte antenner og dekkvinger med lengderibber.
Vishnu Vaman Shirwadkar
Liv og virke
Han om skrev om frihet, rettferdighet og frigjøring av belastede mennesker, I hans karriere som spenner over fem tiår skrev han 16 bind med dikt, tre romaner, åtte noveller, syv bind med essays, 18 skuespill og diverse andre verker. Hans verker som f.eks. Vishaka (1942), en samling av tekster som inspirerte en generasjon til den indiske frihetsbevegelsen, og den regnes i dag som et mesterverk av indisk litteratur.
Spondylidini
Utseende
Middelsstore (10–25 mm), svært kraftige, brune eller svarte trebukker med forholdsvis korte antenner. Hodet er skrått fremoverrettet, fasettøynene forholdsvis store og nyreformede. Kjevene (mandiblene) er svært kraftige. Pronotum har jevnt rundede sider og er moderat hvelvet. Dekkvingene har tydelige lengderibber. Gruppen utmerker seg med sin svært kraftige kroppsbygning og forholdsvis korte antenner, de ligner dermed overflatisk på hjortebiller (Lucanidae), men antennene er annerledes bygget.
Levevis
De fleste av disse billene har larver i død ved av bartrær. De voksne billene er gjerne nattaktive og besøker ikke blomster.
Vishnu Vaman Shirwadkar
Liv og virke
Etter 1943 begynte han å tilpasse skuespill og teater-oppsetninger av litterære forfattere som Oscar Wilde, Moliére, Maurice Maeterlinck og William Shakespeare, spesielt hans mange tragedier var populære. Hans arbeider reflekteres ofte over det skiftende sosiale miljø i India. Han skrev spesielt om den nasjonale indiske oppstanden under deres frihetskamper.
Spondylidini
Skadedyr
Noen av artene kan angripe bygningstømmer og trestolper, men de fleste er regnet som harmløse. Enkelte arter kan også angripe levende trær, og kan trolig, dersom trærne er stresset av tørke, bidra til å drepe dem.
Utbredelse
Gruppen har en holarktisk utbredelse.
Vishnu Vaman Shirwadkar
Liv og virke
Han var mottaker av flere statlige indiske tildelinger og prestisjetunge litteratur-priser, i 1974 fikk han Sahitya Akademi Award og han ble tildelt en Jnanpith Award i 1988. Han har også vært leder av World Marathi Conference fra 1989. I 1988 mottok han også en Sangeet Nātya Lekhan Award.
Badminton under Sommer-OL 2012
Kvalifisering
Kvalififseringen gikk fra 2. mai 2011 til 29. april 2012. Storbritannia var garantert to kvoter til konkurransene, uansett hvordan en kvalifisering og verdensranking ville arte seg.
JBF
JBF (tidligere Jbf bank og forsikring og Jernbanepersonalets bank og forsikring) er et finansselskap som tilbyr bank- og forsikringstjenester. Selskapet ble grunnlagt i 1885 av og for jernbaneansatte og deres familier. JBF er organisert som en kundeeid sparebank.
JBF tilbyr privatforsikringer for flere kundegrupper der mange fortsatt har en nær relasjon til jernbanesektoren. I tillegg tilbyr selskapet privatforsikringer til medlemmer av organisasjoner og foreninger med avtale, mens banken er åpen for alle. Selskapet ble i 2022 kåret av EPSI til det selskapet med Norges mest fornøyde forsikringskunder i privatmarkedet.
Vishnu Vaman Shirwadkar
Liv og virke
Han grunnla en organisasjon som heter Kusumāgraj Pratishthān som ble dannet i Nasik i 1990 med det formål å oppmuntre til ulike kulturelle aktiviteter og hjelpe de trengende som tilhørte det tradisjonelle undertrykt samfunnet. Kusumāgrajs bursdag feires som World Marathi Day i India. Han døde 10. mars 1999 i en alder av 87 år.
JBF
JBF har hovedkontor i Oslo og kontorer i Narvik, Drammen, Hamar, Trondheim, Bergen, Stavanger, Kristiansand og Mo i Rana. Banken er en del av Eika Gruppen.
Spondylidini
Systematisk inndeling
Inndelingen følger Danilevsky (2006).
Cheiracanthium punctorium
Cheiracanthium punctorium er en av edderkoppene i familien Miturgidae. Den er en av ganske få edderkopper i Mellom-Europa hvis bitt kan medføre ubehag for mennesker. Den finnes ikke i Norge.
Utbredelsen er i Mellom- og Sør-Europa, østover til Sentral-Asia.
Utseende
Cheiracanthium punctorium er en mellomstor og langbeint, edderkopp. Den har åtte øyne som er ordnet i to tverr-rader med fire i hver.
Levevis
Den hører til de edderkoppene som lever på bakken, ofte på dyrket mark. Hunnen legger eggene sine i en «sekk» eller et lite rør som hun spinner av edderkoppsilke. Den plasseres litt høyt i vegetasjonen, som i toppen av strå eller annen høy vegetasjon. Hun bevokter aktivt eggene og kan være aggressiv om hun blir truet.
Tito Okello
Tito Lutwa Okello (født 1914 i distriktet Kitgum, død 1996) var en ugandisk offiser og politiker.
Han var president i Uganda fra 29. juli 1985 til 26. januar 1986. Før han ble politiker, var han en av kommandantene i koalisjonen mellom Tanzania People's Defence Force og National Liberation Army i Uganda, som klarte å fjerne diktator Idi Amin fra makten i 1979. Han ble valgt til å være sjef for den ugandiske National Liberation Army mellom 1980 og 1985.
I juli 1985 iscenesatte Ikeollo sammen med Bazilio Olara-Okello statskuppet som avsatte president Milton Obote og fjernet ham fra presidentembetet. Okello styrte som president i seks måneder frem til han ble styrtet av National Resistance Army (NRA) som da opererte under ledelse av president Yoweri Museveni.
Okello dro deretter i eksil til Kenya, etter at han ble fratatt makten.
Weldons gule tjener
Weldons gule tjener (The Yellow Pawn) er en amerikansk stumfilm fra 1916, regissert av George Melford.
Tito Okello
Okellos sønn Henry Oryem Okello er den nåværende utenriksministeren i Uganda med ansvar for internasjonale saker. Den tidligere presidentens yngre bror, Erisanweri Opira, ble bortført fra sitt eget hjem i Kitgum Distriktet av en militant opprørsgruppe, kalt Lord's Resistance Army (LRA), i 2002. Denne bortføringen ble regnet som meget uvanlig og er vanligvis ikke den slags kidnappinger som denne organisasjonen gjennomfører, da de som regel kidnapper barn og tenåringer de kan gjøre til potensielle soldater eller sexslaver.
Okello døde mens han levde i eksil, den 3. juni 1996. Hans levninger ble sendt tilbake til hjemlandet, og han ble gravlagt i sitt barndomshjem i Kitgum-distriktet. Han var 82 år gammel da han døde. I januar 2010 ble general Tito Lutwa Okello posthumt tildelt Kagera National Medal of Honor for sin motstand mot diktator Idi Amin og hans regime på 1970-tallet.
Weldons gule tjener
Handling
Allan er sikker på at han snart kan ta dem på fersken i en kompromitterende situasjon sammen. En kveld, etter at Kate har forlatt Weldons atelier, havner Allens bror Tom i en konflikt med maleren. Når Tom blir myrdet kort tid senere, blir maleren snart arrestert for mordet.
Lucien Gaudin
Lucien Gaudin (født 27. september 1886, død 23. september 1934) var en fransk fekter som deltok i flere olympiske leker, 1920 i Antwerpen, 1924 i Paris og 1928 i Amsterdam.
Gaudin ble olympisk mester i fekting to ganger under OL 1924 i Paris. Han var med på de franske lagene som vant lagkonkurransen både i florett og kårde. Fire år senere, under 1928 i Amsterdam vant han både kårde og florett individuelt og han var også med på det franske laget som kom på andreplass i lagkonkurransen i kårde. Gaudin var også med på det franske laget som kom på andreplass i lagkonkurransen i florett under sommer-OL 1920 i Antwerpen.
Huntington (Indiana)
Huntington er en by i staten Indiana, USA. Den er kjent som «Lime City» og fødebyen til den tidligere visepresidenten Dan Quayle, som også har etablert et visepresidentmuseum i byen (The United States Vice Presidential Museum at the Dan Quayle Center).
NM i motbakkeløp 2005
NM i motbakkeløp 2005 ble arrangert 13. august som en del av Skåla 1848 meter rett opp i Loen. Arrangør var Loen IL.
Metanephrops andamanicus
Metanephrops andamanicus er en art i hummerfamilien - den er et større krepsdyr som lever på havbunnen i varmere strøk. Den er en av 17-18 arter i slekten. Arten er spiselig. Den skilles fra klassisk sjøkreps eller hummer ved at denne arten (og slekten) har to klør som er like lange og store, og altså ikke har en større knuseklo.
Arten er utbredt i hele de varmere delene av Indiahavet, og litt inn i Sørkinahavet samt vestre Stillehavet. .
Pardaliscoides ficotelson
Pardaliscoides ficotelson er en art innen slekten Pardaliscoides av i alt 22 slekter av krepsdyr innenfor Pardaliscidae-familien, som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenframdrift, til forskjell fra de planktonisk frittsvevende og relativt mer storøyde artene i Hyperiidea-ordenen.
Gruppens taksonomi
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Den julianske borg
Den julianske borg er en lav steinlabyrint – også kalt en trojaborg – ved fjellet Grøthornet (1013m) sørøst for Vartdal sentrum i Ørsta kommune.
Slike trojaborger finnes andre steder i Europa, bl a på Holmengrå, Gamvik (Nordkyn) i Finnmark, Brønnøysund i Nordland (når svartisen har trekt seg tilbake), der en kjenner til slike labyrinter. En regner med at labyrintene er gamle kultsteder og skriver seg fra bronsealderen eller begynnelsen av den eldre jernalderen.
Kulturminnet «Den julianske borg» ble registrert av arkeolog Per Fett i 1950 og er fredet etter kulturminneloven §§ 3 og 4.
Pjotr Sumin
Pjotr Sumin (født 21. juni 1946, død 6. januar 2011) var guvernør i Tsjeljabinsk oblast i Russland.
Han var sekvensielt medlem av kommunistpartiet i Sovjetunionen og det politiske partiet Forent Russland. Han ble innsatt som guvernør i Tsjeljabinsk oblast i 1997. Han klagde på atomavfall i hans region. Sumin ble valgt til guvernør i 1996, overtok offisielt embetet den 5. januar 1997, og han ble gjenvalgt for en ny guvernør-periode i 2000.
Höör
Höör er et tettsted i Skåne län i landskapet Skåne i Sverige. Det er Höör kommunes administrasjonssenter. I 2010 hadde tettstedet 7 865 innbyggere.
Den uvanlige stavemåten med to ö-er i navnet ble innført i 1917 etter problemer med postgangen i Sverige. Tidligere var det vanlig at brev som ble sendt lokalt innen et mindre område, kunne merkes «Härstädes» eller bare «Här» istedenfor med full postadresse. Da skjedde det ofte at brev ble feilsendt til tettstedet Hör. Stavemåten ble derfor offisielt endret til Höör, selv om skriveformen Hör fortsatt var i bruk i flere år.
Fuglane (1968)
Fuglane (polsk: ) er en polsk film fra 1968, regissert av Witold Leszczyński. Den er basert på Tarjei Vesaas' roman, Fuglane, som utkom i 1957.
Leszczyński har maktet å gjenskape det symbolmettede språket til Vesaas med filmatiske virkemidler. Især er filmen kjent for anvendelsen av perspektivløse bildeutsnitt og klassisk musikk.
Handling
Hovedpersonen Mateusz er en følsom mann, sett på av andre mennesker som en «enkel sjel». Sammen med søsteren Olga bor han i en hytte omgitt av skog på bredden av en innsjø. Matthis bruker sin tid på å fundere på den omkringliggende naturen som han elsker. På én av sine båtturer til den andre siden av innsjøen bringer han med seg en ung skogsarbeider, Jan, som flytter sammen med Olga og innleder et forhold til henne. Mateusz opplever seg selv i økende grad som fremmed og annerledes i det som før var kjent. Han bestemmer seg for å begå selvmord.
Metanephrops arafurensis
Metanephrops arafurensis, også kalt arafurahummer, er en art i hummerfamilien - den er et større krepsdyr som lever på havbunnen i varmere strøk. Den er en av 17-18 arter i slekten. Arten er spiselig. Den skilles fra klassisk sjøkreps eller hummer ved at denne arten (og slekten) har to klør som er like lange og store, og altså ikke har en større knuseklo.
Arten er utbredt i Sørkinahavet samt vestre Stillehavet. .
Jesper Hansen (syklist)
Jesper Hansen (født 23. oktober 1990) er en dansk syklist. Han startet proffkarrieren i Tinkoff-Saxo. Han kom til laget som lærling i 2013 fra Team Cult Energy. Han største seier i karrieren kom i 2015 da han vant Tour of Norway sammenlagt.
Andrea Deelstra
Andrea Deelstra (født 6. mars 1985) er en nederlandsk friidrettsutøver som konkurrerer i maraton.
Hun representerte Nederland under Sommer-OL 2016 i Rio de Janeiro, der hun ble nummer 60 i maratonløpet.
Hun representerte landet sitt under Sommer-OL 2020 i Tokyo, der hun ble nummer 44 i maratonløpet.
Arena das Dunas
Arena das Dunas («Sanddynearenaen») er et fotballstadion i delstaten Rio Grande do Norte i Natal i Brasil. Det er tegnet av arkitektselskapet Populous. Stadionet ble påbegynt i januar 2011 og sto ferdig til VM i fotball 2014. Anlegget ligger i delstatshovedstaden og erstattet Machadão-stadionet, som ble revet i 2011. Arena das Dunas har en kapasitet på 45 000 tilskuere, og inneholder kjøpesenter, kontorer og hotell, og omkranses av en kunstig innsjø. Beliggenheten er ved Senador Salgado Filho-avenyen.
Ilona Marhele
Hun representerte Latvia under Sommer-OL 2016 i Rio de Janeiro, der hun ble nummer 61 i maratonløpet.
Kurosawaia
Utseende
Små (ca. 6 millimeter), avlange, metallisk fargede praktbiller. Oversiden er fint hårete. Hodet er rundet, kort og bredt. Pronotum er rundet, med tett og ganske kraftig punktering. Dekkvingene har fine punktrader.
Utbredelse
Slekten er kjent fra Boninøyene og Fiji.
Sprosse
Inntil omkring 1700 kunne glass bare tilvirkes i meget små formater, og i større vinduer måtte flere glassruter settes inn. De ble da holdt sammen med sprosser av bly, valset til en H-profil.
NM i motbakkeløp 2006
NM i motbakkeløp 2006 ble arrangert 5. august som en del av Saudehornet rett opp i Ørsta. Arrangør var Ørsta IL.
Fotball under Middelhavslekene 2013
Fotball under Middelhavslekene 2013. Fotball var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var syttende gangen som fotball var med på programmet under middelhavslekene. Det var kun en fotballturnering for menn, åtte lag deltok. Marokko vant finalen med 5-4 (2-2 etter ekstraomganger) over Tyrkia og Tunisia vant bronsefinalen mot Libya med 4-0.
Prochora lycosiformis
Prochora lycosiformis er en av edderkoppene i familien Miturgidae. Den er den eneste arten i slekten Prochora. Den er bare utbredt på Sicilia i Italia.
Prochora lycosiformis er en mellomstor og langbeint, edderkopp. Den har åtte øyne som er ordnet i to tverr-rader med fire i hver. Den hører til de edderkoppene som lever på bakken, ofte på dyrket mark.
Klippan
Klippan er et tettsted i Skåne län i landskapet Skåne i Sverige. Det er Klippan kommunes administrasjonssenter. I 2010 hadde tettstedet 8 116 innbyggere.
På 1500-tallet anla Tycho Brahes onkel Steen Clausen Bille, en papirmølle ved det nærliggende Herrevad kloster. Produksjon i større skala oppsto på 1600-tallet, og Klippans forgjenger, bondebyen Åby, vokste seg stadig større.
Klippan er kjent for sin produksjon av ull samt den brutalistiske Sankt Petri kirke. I nærheten ligger også det berømte vertshus og overnattingssted Kalle på Spången. Den skånske lokalbane Pågatåget stopper ved Klippan stasjon.
Falling Slowly
«Falling Slowly» er en sang skrevet og fremført av Glen Hansard og Markéta Irglová, (i tillegg til Hansards band, The Frames). Sangen er sentral i filmen Once fra 2007.
Sangen ble skrevet mens filmen Once var under produksjon. John Carney utviklet manuset til filmen rundt de ulike sangene som Hansard og Irglová skrev.
Viktoriia Poliudina
Viktoriia Poliudina (født 29. juni 1989) er en kirgisisk friidrettsutøver som konkurrerer i maraton.
Falling Slowly
I filmen spiller duoen sangen sammen (som det første samarbeidet mellom to tilfeldig personer som har møtt hverandre) i en musikkforretning i Dublin. Hansard spiller gitar og Irglová spiller piano. Både sangen og filmen fikk stor oppmerksomhet ikke minst på grunn av nominasjonen til Oscar. Duoen reiste rundt og fremførte sangen på diverse europeiske og amerikanske scener de to påfølgende årene etter at filmen ble gitt ut, blant annet på Sundance-festivalen.
Nominasjoner
Sangen ble også nominert til Grammy Award, men det var «I Love You, I Do» fra filmen Dreamgirls som vant den prisen.
Øvrig bruk av sangen
Sangen har blitt brukt både som bakgrunn i So You Think You Can Dance (USA) og i American Idol (USA).
Viktoriia Poliudina
Hun representerte Kirgisistan under Sommer-OL 2016 i Rio de Janeiro, der hun ble nummer 62 i maratonløpet.
Åker stoppested
Åker stoppested var en jernbanestasjon på Rørosbanen øst for E6 ved Åkersvika, i Hamar kommune. Ved åpningen av strekningen Hamar-Grundsetbanen i 1862 var statusen holdeplass. Et sidespor ble anlagt i 1872. I 1877 ble holdeplassen oppgradert til stoppested, for så å bli nedgradert til holdeplass igjen i 1931. Den ble nedlagt i 1986.
Navnet ble skrevet Ager før 1877, så Aker til 1894 og Aaker til 1921.
På stedet står en vokterbolig tegnet av Georg Andreas Bull. Denne er solgt til private og var oppført i vernelisten per 2017.
Martin Nyhuus
Martin Persen Nyhuus (født 18. juli 1864 i Trysil, død 23. april 1943) var lokalpolitiker, skogeier og gårdbruker på gården Vestsjøberget i Søre Trysil. Han var ordfører i Trysil i perioden ​1902-1904.
Privatliv
Han var født på gården Nyhus (Eriks) i grenda Varaholla. Han tok lærerutdanning ved Asker seminar i 1890 og arbeidet som lærer i Fyresdal 1890-92 og Grøndalen og Nyhuus skolekretser i Trysil 1892-1897. Han var i 1893 den første formannen i Trysil lærerlag.
Offentlige verv
Han satt i kommunestyret fra 1897 til 1918. Ved siden mange år i kommunestyret, hadde han også andre styreverv. Han var tillitvalgt i Trysil Privatbank, Hamar Privatbank, Hamar Stiftstidende, i skogeierorganisasjonene og i NJFF.
Han var i ungdommen venstremann, og hadde vært elev på Sagatun Folkehøyskole. I mars 1905 talte han sammen med Sven Moren og Johan Rønningen på et folkemøte i regi av Trysalir ungdomslag for norsk uavhengighet. Mellom 1900 og 1918 var han flere gang kandidat ved stortingsvalg, dels for Frisinnede Venstre og dels på fellesliste mellom Høyre og Frisinnede Venstre. Senere gikk han over til Høyre, og var andre varamann til Stortinget i perioden 1931–1933 (for Peter Thorvald Gaustad fra Stange).
Nyhuus var aktivt engasjert i arbeidet med Trysilbanen, og var en talsmann for «Elverumslinjen». Han var med i utvalget som i 1927 utredet etablering av Trysil Brannkasse, sammen med Kristian Ingmar Moe og Petter Lindstad. I testamentet sitt opprettet han et legat på 30.000 kr til beste for kirkene, skogsaken, jordbruksklubbene og skolehagesaken.
Lucy Glanville
Lucy Glanville (født 16. oktober 1994) er en australsk skiskytter. Hun representerte landet sitt under Vinter-OL 2014 i Sotsji, der hennes beste individuelle resultat var nummer 78 på normaldistansen.
Song Na
Song Na (født 30. august 1995) er en kinesisk skiskytter. Hun representerte landet sitt under Vinter-OL 2014 i Sotsji, der hennes beste individuelle resultat var en 77.-plass på normaldistansen.
Knights and Merchants: The Shattered Kingdom
Knights and Merchants: The Shattered Kingdom er et sanntidsstrategispill hvis handling foregår i middelalderen.
Spillet ble utviklet av Joymana Entertainment (som senere byttet navn til Joymana Development), og utgitt av TopWare Interactive i 1998.
Økonomien i spillet
Økonomien i spillet skiller seg noe ut fra mange av de andre strategispillene. I Knights and Merchants må man bygge bygninger som hver har forskjellige oppgaver. Hver vare som en bygning produserer, er ofte avhengig av å bli tatt gjennom flere mellomledd (andre bygninger) før den er et ferdig produkt. For eksempel et brød: først må en bonde så og høste korn, deretter må kornet tas til mølla hvor det gjøres om til mel, før det til slutt ender opp hos bakeren som lager brød av det. Brødet må så fraktes videre til et spisested. Hvis spisestedet er tomt for mat, og ingen tjener henter brødet hos bakeren, vil folkene etter hvert dø. Selv om bakeren står med et brød foran seg i bakeriet, vil han ikke spise det; det må fraktes til spisestedet.
Samtidig som man produserer mat, må man også produsere soldater, ettersom man vil være ubeskyttet overfor et angrep uten soldater. Når to soldater sloss, vil spilleren også miste kontrollen over soldaten sin inntil kampen er over. Dette begrenser kampstrategiene som kan brukes.
Til sammenlikning: i mange andre strategispill (som Age of Empires) fungerer det slik at dersom du eksempelvis har et gitt antall gullplater, kan du lage en soldat. Soldaten trenger ikke å mates, heller ikke arbeiderne som henter gullet. Spilleren trenger i slike spill altså ikke tenke på både å produsere nok mat til å holde soldatene og arbeiderne i live, men kun å produsere nok ressurser til å lage nye ettersom gamle dør. Når en soldat sloss mot en annen, kan spilleren bestemme at soldaten skal avbryte slossingen for å gå et annet sted.
The Shattered Kingdom
The Shattered Kingdom (forkortet TSK) er det første spillet i serien. Her skal man hjelpe kongen å gjenerobre det som hans sønn, den onde prinsen, har tatt fra ham.
Hovedhistorien er på 20 oppdrag. Det er varierer fra oppdrag til oppdrag om man skal bygge opp en by for å lage soldater, eller om man begynner med et visst antall soldater som man må klare seg med gjennom oppdraget.
The Peasants Rebellion
The Peasants Rebellion (forkortet TPR) er det andre spillet i serien. Det er imidlertid såpass likt det første spillet at TPR like gjerne kunne ha vært en utvidelsespakke. Nytt i TPR er noen nye bygninger, og noen nye soldattyper. Man kan fortsatt spille den opprinnelige hovedhistorien i TSK, men det er også med en ny hovedhistorie.
Sigrid Sollund
Sigrid Elise Sollund (født 1976) er en norsk journalist og forfatter, mest kjent fra rollen som programleder i Dagsnytt 18.
Sollund er vokst opp på Skullerud i Oslo og har studert psykologi ved Universitetet i Oslo, produktdesign ved Høgskolen i Oslo og Akershus og journalistikk ved Høgskulen i Volda. Hun var først innom NRK i praksisplass i Østlandssendingen, og arbeidet deretter i Alltid Nyheter, i P2 og i NRK2. Hun har vært reporter og programleder for Politisk kvarter og Ukeslutt, og har også ledet partilederutspørringer ved flere stortingsvalg og nyhetsmagasinet Dagsnytt Atten.
I 2017 kom Sollund med boken Hersketeknikker: Nyttige og nådeløse, som omhandler bruk av hersketeknikker i politikken, media, familie- og arbeidsliv. I 2019 utga hun ''Skikk og bruk. Praktisk folkeskikk for moderne mennesker''.
I 2020 ble Sollund tildelt Lytterprisen av Riksmålsforbundet for «sitt gode, presise, effektive og ofte lekende språk» på Dagsnytt 18. Hun ble nominert til Gullruten 2021 i klassen beste programleder -nyhet, sport eller aktualitet, også det for Dagsnytt 18.
Baltoskandia
Baltoskandia er et geografisk område som består av de nordiske landene og de baltiske landene, altså Sverige, Danmark, Norge, Island, Finland, Estland, Latvia og Litauen. Begrepet ble først brukt i 1928 av den svenske geografen Sten de Geer, og har senere blitt brukt av den estiske geografen Edgar Kant, og den litauiske professoren Kazys Pakštas.
Baltoskandia er definert som eget område av historiske grunner. Det er ikke et geografisk område på samme måte som Fennoskandia, som sammenfaller med det baltiske skjold. Bortsett fra Island ligger alle landene i området rundt Østersjøen, og de har vært i kontinuerlig kontakt med hverandre gjennom hundrevis av år. Østersjøen kan dermes sies å være Baltoskandias Mare Nostrum.
Ifølge Estlands tidligere president Toomas Hendrik Ilves, har Baltoskandia alltid vært et område med felles tilhørighet. Ilves mener at den nåværende delelinjen mellom Norden og Baltikum oppsto først som følge av andre verdenskrig, fordi Sovjetunionen okkuperte de tre baltiske landene og skilte dem fra de andre nasjonene i det baltoskandiske området.
I den litauiske byen Panevėžys finnes Det baltoskandiske akademi (Baltoskandijos akademija), som ble grunnlagt i 1991 for å fremme kontakten mellom de baltiske og de nordiske landene, og for å forsterke koblingen mellom litauisk kultur og kulturen i resten av Baltoskandia.
Språk
Finsk og estisk tilhører begge den finsk-ugriske språkgruppen, og nasjonene er beslektet på samme måte som de skandinaviske landene seg imellom. Estland er også på grunn av sin plassering nært Finland det landet som har hatt mest kontakt med Norden.
Andre begreper
Nordic-Baltic Eight (NB8) er en regional samarbeidsorganisasjon mellom alle landene i regionen.
Lycosa malacensis
Lycosa malacensis er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett.
Artene i slekten Lycosa kalles egentlige taranteller, men er langt mindre enn de store fugleedderkoppene som i dagligtale omtales som «taranteller». Den er utbredt i Sør-Europa, men finnes ikke i Norge.
Utseende
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Flere av artene i slekten Lycosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Lycosa praegrandis
Lycosa praegrandis er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett.
Artene i slekten Lycosa kalles egentlige taranteller, men er langt mindre enn de store fugleedderkoppene som i dagligtale omtales som «taranteller». Den er utbredt i Sør-Europa, men finnes ikke i Norge.
Utseende
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Flere av artene i slekten Lycosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Dana Sparks
Dana Sparks (født 1. august 1961 i Orinda i California) er en amerikansk TV-skuespiller.
Matthias Jakob Schleiden
Matthias Jakob Schleiden (født 5. april 1804 i Hamburg, død 23. juni 1881) var en tysk botaniker og var med på å utforme celleteorien sammen med Theodor Schwann og Rudolf Virchow. Han studerte i jus ved Universitetet i Heidelberg, og praktiserte i Hamburg. Han hobby for botanikk ble etterhvert hans fulltidssyssel. Han ble professor i botanikk ved Universitetet i Jena, hvor han studerte ulike plantedeler under mikroskopet. Det var under dette arbeidet han kom fram til at plantene består av celler. Han ble også oppmerksom på cellekjernen, og mente den spilte en viktig rolle i celledelingen. Han var også en av de første biologene som anerkjente Darwins evolusjonsteori.
Dana Sparks
Sparks er trolig mest kjent for rollen som advokaten Carolyn i TV-serien JAG, men også for rollen som Victoria Gioberti Hogan Stavros i såpeoperaen Falcon Crest fra 1986 til 1988. I serien Passions hadde hun rollene Grace Bennett og Faith Standish. Sparks gjenopptok rollen som Grace fra november 2000 frem til januar 2007.
Cash FX Group
Cash FX Group er et MLM-selskap etablert i 2019 av Huascar Lopez og Edwin Abad. Selskapet er registrert i Panama. Mange lands finansielle myndigheter har advart mot selskapet. Advarslene viser til at selskapet ikke innehar nødvendige registreringer, at man risikerer å delta i en ulovlig virksomhet, at den forespeilede avkastningen fremstår usannsynlig, og at man kan tape alt man overfører til Cash FX Group.
Bakgrunn
Cash FX Group markedsføres som en enkel måte å tjene penger på valutahandel ved at penger som skytes inn blir forvaltet av profesjonelle valutahandlere, noe som skal gi høy avkastning. Deltakere inviteres til å investere fra 300 til 100,000 amerikanske dollar, og forespeiles en ukentlig avkastning mellom 5 og 15 %. Medlemmene stimuleres til å ikke ta ut gevinst, men å la innskudd og avkastning satses videre. Selskapet hevder at de benytter EverFX som samarbeidsparter for å gjennomføre valutaspekulasjonene, men EverFX har avvist å ha noe samarbeid med Cash FX. I Norge skal det være flere tusen medlemmer. Sentral i det norske nettverket er Tor Einar Olaisen som også var en av toppene i pyramidespillet World Games Inc. som kollapset i 2005. Med seg på laget har han Tor Hallaråker som sto bak pyramidespillet Upside og som har fungert som mellomledd for et investeringsbedrageri på 45 millioner i Brasil. I april 2022 arrangerte Cash FX Group et todagers seminar med den svindeldømte Jordan Belfort der deltakerne betalte 1 bitcoin (tilsvarende 360,000 kroner) for å delta. Norske Svein Erik Nilsen var blant de ni håndplukkede deltakerne. Det norske nettverket skal også ha forgreninger til Sverige.
A Yoke of Gold
A Yoke of Gold er en amerikansk stumfilm fra 1916, regissert av Lloyd B. Carleton.
Cash FX Group
Bakgrunn
Det har blitt hevdet at selskapet har flere hundre tusen medlemmer. I Norge er det hevdet å være over ti tusen medlemmer. Blant promotørene av Cash FX Group er den britiske milliardæren Jojar Dhinsa.
Mange land har advart sine borgere mot å investere penger i Cash FX Group fordi selskapet ikke har de nødvendige tillatelser til å tilby investeringer, samt at den forespeilede avkastningen fremstår som utopisk. I Norge har Finanstilsynet frarådet å investere penger i selskapet som ikke har godkjenning til å tilby investeringer i Norge. Lotteritilsynet har fått et stort antall henvendelser angående selskapet, og har uttalt at det har mange likhetstrekk med ulovlige pyramidespill. I februar 2021 gikk tilsynet ut med en advarsel mot selskapet. Også Forbrukertilsynet har advart mot selskapet, og gjort det klart at det er forbudt å markedsføre et selskap som ikke har tillatelse til å tilby investeringstjenester. Den norske banken DNB har også advart sine kunder mot å investere i det de mener er en Ponzi-svindel, og har lagt inn sperre for overføring av penger til selskapet. SpareBank1, Danske Bank og Helgeland Sparebank har gitt sine kunder tilsvarende advarsel.
A Yoke of Gold
Handling
Historien er lagt til California, mellom mellom 1834 og 1850. I denne perioden var det et enormt økonomisk gap. De velstående unnbyggerne fortsatte å øke deres rikdom, men de fattige sank ytterligere ned i fattigdom. En av disse innbyggerne er Luis, som ser på seg selv som en lokal Robin Hood. Luis påstår at han ønsker å plyndre fra de rike, og omfordele rikdom blant de fattigste innbyggerne. Den godtroende Jose Garcia faller for Luis sin retorikk, og blir også fast bestemt på å finne en måte å hjelpe de mindre heldige på.
Siden de nå deler felles mål, blir de raskt venner. Luis og Jose begynner å utvikle en plan, for å nå målene sine; Jose skal rane den velstående grunn-eieren Don Ortega, som bor i Santa Barbara, California. Luis skal rane den velstående Don Mendoza. Etter at de har gjennomført begge innbruddene, sverger begge på å dele alle gevinstene mws de fattige. Men begge to opplever sart en rekke komplikasjoner som følge av innbruddene deres, og ingenting går som planlagt.
Cash FX Group
Bakgrunn
Cash FX Group gikk i juni 2021 ut med en advarsel til sine medlemmer om at dersom de ytret seg kritisk om selskapet på nett ville deres konto umiddelbart bli suspendert. Advarselen kom etter at det i lengre tid hadde vært forsinkelser i utbetalingene til medlemmene.
I begynnelsen av august 2021 gikk Cash FX Group ut til sine medlemmer med en beskjed om at de måtte registrere seg med KYC via selskapet Basis ID som tilbyr denne type identifiseringstjenester. Noen få dager senere ble det klart at Cash FX Group ikke hadde noen avtale med Basis ID, men i stedet hadde opprettet et stråselskap som hadde rekvirert disse tjenestene hos Basis ID, for deretter å videreformidle dem til Cash FX Group. Da Basis ID ble klar over dette terminerte de umiddelbart avtalen, ettersom det var nedfelt i avtalevilkårene at det var forbudt å videreformidle disse tjenestene til tredjeparter. Cash FX Group informerte da sine medlemmer om at KYC var «satt på pause».
I november 2021 gikk sentralbanksjefen i Den dominikanske republikken ut med en advarsel mot Cash FX Group som han mente var et «bedragerikonsept som beklageligvis ble ledet av to dominikanere». I januar 2022 meldte avisen Dagens Næringsliv at flere nordmenn hadde ventet i månedsvis på å få ut penger fra Cash FX.
I februar 2022 erklærte italienske myndigheter at Cash FX Group var forbudt i landet, og blokkerte tilgangen til selskapets nettsted.
Tirol
Tirol (norsk også Tyrol, tysk og ladinsk Tirol, italiensk Tirolo) er et landskap i Alpene. Det utgjøres i hovedsak av Inn-, Wipp-, Puster- og Etschdalene og de omkringliggende høyfjellene (opptil 3899 moh.). De tre språkene som snakkes i Tirol er tysk, italiensk og ladinsk. Tirol har hatt en turbulent historie: Det har vært samlet som én politisk enhet, har vært delt i opptil tre forskjellige land, og er i dag delt mellom Østerrike og Italia. Som Europaregion har den i den senere tid opplevd en viss form for enhet igjen.
Inndeling
Tirol er geografisk og/eller politisk delt inn i fire områder:
Nord-Tirol
Nord-Tirol (tysk Nordtirol) utgjøres av dalføret til Inn (mellom Finstermünz og Kufstein) samt bielvene, og Lechtal (mellom Steeg og Pflach). Nord-Tirol grenser til Bayern (Tyskland) i nord, Salzburg (Østerrike) i øst, Syd-Tirol og Graubünden (Sveits) i sør og Vorarlberg (Østerrike) i vest. Grensen mot Syd-Tirol dannes av Alpenes hovedkjede. Nord-Tirol utgjør sammen med Øst-Tirol Østerrikes delstat Tirol. De største byene er Innsbruck, Kufstein, Telfs, Schwaz, Hall og Wörgl. Det høyeste fjellet er Ötztaler Wildspitze (3774 m). Offisielt språk er tysk.
Øst-Tirol
Øst-Tirol (tysk Osttirol) utgjøres av dalførene til Isel og Drau (mellom Sillian og Oberdrauburg). Øst-Tirol grenser til Salzburg (Østerrike) i nord, Kärnten (Østerrike) i øst, Veneto (Italia) i sør og Syd-Tirol i vest. Østtirol utgjør distriktet Lienz i delstaten Tirol. Den største byen er Lienz. Det høyeste fjellet er Großglockner (3797 m). Offisielt språk er tysk.
Trentino
Trentino (ladinsk Trentin) utgjøres hovedsakelig av dalførene til Adige (mellom Salurn og Borghetto), Sarca, Chiese og Avisio. Trentino grenser til Syd-Tirol i nord, og Veneto og Lombardia (Italia) i øst, sør respektive vest. Trentino er en italiensk autonom provins med det offisielle navnet provinsen Trento. De største byene er Trento, Rovereto, Pergine Valsugana, Arco og Riva del Garda. Det høyeste fjellet er Monte Cevedale (3769 m). Offisielt språk er italiensk, men ladinsk snakkes i nordvest og zimbrisk-tysk i noen isolerte landsbyer.
Bosetting av Tirols område
Det fantes enkelte bosettinger i Tirol minst fra neolittisk tid. Dette ble ikke minst kjent gjennom funnet av den over 5000 år gamle isbremumien av «Ötzi». Fra omtrent samme tid er de første koppergruvene dokumentert. Før romerne erobret området og delte det mellom provinsene Raetia og Noricum, var det befolket av retere, italikere og keltere. Romerne bosatte seg ikke i de alpine områdene, men anla veier over Reschen- og Brennerpasset. Gjennom kontakten med latin utviklet det retoromanske språket seg, som også er opphavet til ladinsk. Før folkevandringstiden ble dette språket snakket i store deler av Tirol inkludert Nord-Tirol. Fra 500-tallet ble den opprinnelige befolkningen fortrengt gjennom germanske (bayerske) innvandrere. Sydgrensen for det germanske kultur- og språkområdet ble fra 700-tallet liggende omtrent langs dagens grense mellom Syd-Tirol og Trentino. Grensen var stort sett nokså «skarp» (der den fulgte geografisker hindre som fjell). Noen steder (øvre Val di Non) var grensen litt mer diffus, blant annet pga. ulike driftsformer, som gjorde at germanske innbyggere bodde i den samme dalen som romanske, men i høyereliggende strøk. Det retoromanske/ladinske språket fortsatte imidlertid (helt frem til 1600-tallet og delvis betydelig lenger) å dominere i mange alpedaler, bl.a. i Vinschgau og den øverste Inndalen samt Dolomittene.
Tidlig middelalder
Tirol har navnet sitt etter slottet Tirol ved Meran, som var sete for de første grevene av Tirol. Grevskapets opprinnelige utstrekning var kun området som den dag i dag heter Burggrafenamt, men det ble i løpet av 1200-tallet utvidet med store deler av dagens Nord- og Syd-Tirol samt Montafon (dagens Vorarlberg) og Nedre Engadin (som i dag er sveitsisk). Tirol kontrollerte dermed Ofen-, Reschen- og Brennerpasset og var blitt en viktig passtat. Grevene av Tirol var først fogder for biskopene i Trento og Brixen, men utvidet territoriet sitt på bekostning av, og gjorde seg etter hvert uavhengige av, både disse og hertugen av Bayern.
Etter Albert IVs død i 1253 gikk Tirol over på grevehuset av Görz. Grevene Meinhard I og II utvidet landet med områdene fra de tidligere grevskapene Eppan (ved Bozen) og Andechs (i Nord-Tirol). Den siste grevinnen av Tirol-Görz, Margrete, overgav grevskapet 1363 med folkets godkjennelse til huset Habsburg.
Fyrstegrevskapet Tirol under Habsburgerne
For habsburgene var Tirol spesielt viktig siden det kunne fungere som et bindeledd mellom de gamle stamlandene i vest (Vorderösterreich) og hertugdømmets nye tyngdepunkt i øst (Österreich ob og unter der Enns). Habsburg opphøyet Tirol til et fyrstegrevskap. Det var stort sett Østerrikes (erke)hertuger som innehadde tittelen fyrstegreve av Tirol. Det fantes imidlertid flere perioder da Tirol ble regjert av habsburgske sidelinjer:
Det skjedde flere viktige politiske hendelser i den habsburgske tiden. Fredrik IV avskaffet i 1406 livegenskap og innrømmet bøndene og borgerne politisk innflytelse. Dette skjedde som takk for at folket hadde støttet sin populære fyrstegreve i konflikten med både lavadelen og keiseren. Det var også Fredrik IV som gjorde Innsbruck til landets residensby. Keiser Maximilian I foretrakk sågar Innsbruck fremfor Wien som hele rikets residensby. Formelt forble Meran Tirols hovedstad inntil 1848. Maximilian I kontraktsfestet også Tirols forsvarsmessige særstilling: Tirolerne kunne ikke forpliktes til krigstjeneste utenfor landets egne grenser, men måtte til gjengjeld selv bidra til landets forsvar. Dette innebar at også bøndene fikk lov til å bære våpen.
På det territorielle plan skjedde det flere utvidelser av Tirol under habsburgerne. De såkalte Welsche Confinen («velske grenseområder», dvs. Cortina d'Ampezzo, Fiera di Primiero, Valsugana og Rovereto) ble ervervet fra Veneto mellom 1379 og 1509. Øst-Tirol og Pustertal kom til Tirol fra Görz i 1500 etter at grevehuset Görz hadde dødd ut. Områdene rundt Kufstein og Kitzbühel ble ervervet fra Bayern i 1504. På den andre siden falt Nedre Engadin i 1653 til Graubünden, som faktisk hadde styrt området allerede siden 1499. De vorderøsterrikske landene (Vorarlberg m.m.) ble forvaltet fra Innsbruck, men utgjorde ikke noen egentlig del av Tirol.
Den napoleonske tiden
Da Det tysk-romerske rike sekulariserte alle kirkelige områder i 1803 (se Reichsdeputationshauptschluss), ble bispedømmene Brixen og Trento slått til Tirol. Disse områdene hadde inntil den tid vært formelt uavhengige, men hadde allerede siden 1500-tallet hørt til den østerrikske rikskretsen av Det tysk-romerske rike. Også biskopenes verdslige makt hadde for en stor del blitt utøvet av de tyrolske grevene.
I løpet av de napoleonske kriger ble Tirol 1805 okkupert av Bayerne, som var Napoleons forbundsfeller. Etter kontraktsbrudd fra Bayerns side (bl.a. innskrenking av folkets medbestemmelsesrett) gjorde tirolerne i 1809 opprør under Andreas Hofer. Tre ganger klarte de å påføre bayerske og franske tropper nederlag i slagene ved Bergisel og befri landet fra okkupasjonsmakten. Tirolerne tapte imidlertid det fjerde slaget. Dette resulterte i at Hofer ble henrettet og Tirol delt opp mellom Bayern (Nord-Tirol), Italia (Syd-Tirol og Trentino) og De illyriske provinser (Øst-Tirol).
På Wienkongressen fikk Tirol 1815 gjenopprettet sine grenser fra 1803. Året etter ble også de tidligere salzburgske områdene Zillertal og Iseltal ført inn under Tirol.